પ્રદેશ કોંગ્રેસ પ્રમુખ ભરતસિંહ સોલંકીની અધ્યક્ષતામાં યોજાયેલી પ્રદેશ કારોબારીની બેઠકમાં વિધાનસભાની ચૂંટણીને ધ્યાનમાં રાખીને સંગઠન માળખા ઉપર ખાસ ધ્યાન કેન્દ્રીત કરાયું હતું.પાટીદાર ધારાસભ્યોને સંગઠન અને ચૂંટણીની કામગીરીમાં મહત્વપૂર્ણ સ્થાન આપવા અંગે પણ ચર્ચા વિચારણા કરાઇ હતી. જો કે વિધાનસભામાં વિપક્ષના હાલના નેતાના સ્થાને નવા નેતાની નિમણૂકની અટકળો પર પૂર્ણવિરામ મુકાઇ ગયું છે.